तुम मेरे लिए अंडे की भुर्जी बना सकती हो?
हाँ। आपके लिए अंडे की भुर्जी बना दूँगी।
-आपको चीज़ चाहिए? -हाँ, थोड़ा सा चीज़।
मुझे अपने बच्चों के साथ खाना बनाना बहुत पसंद है क्योंकि यह उन्हें सब्र,
थोड़ा बहुत रसायन विज्ञान और बहुत सारा गणित सिखाने का
एक अच्छा तरीका है।
पता है, जैसे खाना बनाना एक तरह की उपमा हो?
क्योंकि, मतलब, कुछ हद तक
यह बच्चे पालने जैसा ही है, तुम्हें नहीं लगता?
मतलब, तुम अपनी पूरी कोशिश कर सकते हो। यह कभी आदर्श नहीं होगा।
हाँ। मेरा मतलब,
कभी-कभी ऐसा हो जाता है कि आपने शक्कर के बजाय नमक डाल दिया हो…
-हाँ। -…जहाँ आपको दोबारा शुरुआत करनी पड़ती है।
मेरे ख़्याल से माँ-बाप होने का एक पहलू अपने बच्चों को यह समझने में मदद करना भी है
कि अगर वे कड़ी मेहनत करते भी हैं, ज़रूरी नहीं कि वे किसी चीज़ में सबसे अच्छे बन पाएँगे।
-बिल्कुल। -लेकिन वे तब भी उससे प्यार कर सकते हैं।
वे तब भी उसका मज़ा ले सकते हैं।
पता है, मेरे लिए एक माँ बनना मेरा सबसे अच्छा काम रहा है
और मेरा सबसे मुश्किल काम भी।
मुझे ख़ुशी है मेरे बगल में खड़े हुए आपको
-अब भी ऐसा लगता है। -लगता है।
पता है, माँओं और बेटियों के बीच का रिश्ता
सबसे अनोखा, क़रीबी, बेहतरीन रिश्ता होने के साथ ही
मुसीबत भरा भी होता है क्योंकि, पता है,
तुम सुरक्षा और पालन-पोषण, दोनों करना चाहते हो,
लेकिन साथ ही,
-एक स्वतंत्र इंसान बनाना चाहते हो। -ख़ैर…
यह वाक़ई मुश्किल है।
मुझे नहीं लगता हमारा रिश्ता कभी भी मुसीबत भरा था।
ख़ैर, तुम एक किशोरी थी। मुझे यह तो याद है।
ठीक है। एक्शन वाला शॉट।
बहुत सारी औरतें हैं जो अपने शरीर से काम लेना जानती हैं।
मैं…
यह एक परिवार है। हम एक परिवार हैं।
गट्सी महिलाएँ सब माँएँ हैं
स्मृतियाँ
ओह, गज़ब।
किसी एल्बम के पन्ने पलटने में कुछ तो बात है,
मुझे कहना पड़ेगा, जो मुझे बहुत पसंद है।
-बहुत बढ़िया। -मुझे बहुत पसंद है।
यह तुम्हारी नानी, मेरी माँ, डोरोथी हैं, जिन्होंने तुम्हें गोद में ले रखा है।
और वहाँ… हमने मेरे बेचारे पिता को फ़ोटो से निकाल दिया
लेकिन वह वहाँ हैं, अपनी छड़ी का सहारा लिए हुए हैं।
और फिर,
जब मैं तुम्हारे जन्म के समय की इन बेहतरीन फ़ोटोओं को देखती हूँ, पता है,
बस यह ख़्याल आता है कि हाथ में एक बच्चा थमा दिया जाना कितनी कमाल की,
अभिभूत करने वाली ज़िम्मेदारी है।
जब अचानक से
आप इस नए, नन्हे से इंसान के लिए ज़िम्मेदार बन जाते हैं।
और वह एक बहुत बड़ी ज़िम्मेदारी थी और…
लेकिन मुझे याद है बचपन में आप हमेशा मुझसे कहती थीं
-कि हम सब सुलझा लेंगे… -हाँ।
…और साथ ही, पता है, कि उसमें थोड़ा समय लग सकता है
क्योंकि आप पहले माँ नहीं बनी थीं
-और मैं पहले बच्ची नहीं बनी थी। -सही कहा।
मेरे ख़्याल से बड़े होते समय मेरे लिए यह सुनना वाक़ई ज़रूरी था
और मुझे लगता है कि जब मैं माँ बनी, उससे मुझे मदद मिली।
-वह लगातार संतुलन बनाए रखने की बात थी… -हाँ।
…जैसा कि ज़्यादातर परवरिश करने में होता है
और जैसा कि, पता है, एक बेटी को पालने में माँ के लिए होता है।
हे भगवान। यह हम एक-साथ वोट करने जा रहे हैं।
जब तुम्हारे डैड राष्ट्रपति पद के लिए चुनाव लड़ रहे थे।
-यह शायद 1992 की है। -साल 1992। हाँ।
जनता की नज़रों में रह चुकी होने के कारण,
मैंने तुम्हें छानबीन से बचाए रखने की पूरी कोशिश की,
लेकिन मैं तुम्हें उससे बिल्कुल अछूता भी नहीं रखना चाहती थी।
तो वह सही संतुलन बनाने की कोशिश…
और ज़ाहिर है, समय के साथ-साथ वह संतुलन और व्यवहार का तरीका बदलता रहा।
हाँ।
पता है, एक माँ होना सबसे गट्सी काम हो सकता है
और मुझे लगता है हम जिन माँ-बेटियों से बात करने वाले हैं,
वे हमें बहुत कुछ सिखा सकती हैं।
यह गोल्डी हॉन और उसकी बेटी केट हडसन के लिए तो बिल्कुल सच है।
पता है, एक लोकप्रिय हस्ती की ज़िंदगी जीने की
चुनौतियों के बारे में गोल्डी सब कुछ जानती है।
एक अभिनेत्री बनने के अपने करियर की शुरुआत में, वह अवसाद और चिंता से जूझ रही थी।
मैं बिना घबराए लोगों के बीच नहीं जा पाती थी।
मैं अचानक एक हस्ती बन गई थी और मुझे पता भी नहीं था कि मैं कौन हूँ।
तो मैं एक डॉक्टर के पास गई।
वह ध्यान लगाने लगी, जिससे बहुत मदद मिली
और उसने एक ग़ैर-लाभकारी संस्था भी बनाई
जो बच्चों को तनाव से जूझने के तरीके सिखाती है।
और मुझे बहुत अच्छा लगा कि केट में ना सिर्फ़ अपनी माँ की अभिनय प्रतिभा है,
बल्कि ख़ुद की शारीरिक और मानसिक देखभाल करने के लिए प्रतिबद्धता भी है।
हम उनसे उनके माँ-बेटी के रिश्ते के बारे में बात करेंगे
और इस बारे में कि कैसे आत्मविश्वास और सहनशीलता और आशावाद पैदा किया जाता है।
तोपांगा कैलिफ़ोर्निया
मुझे यह भी पसंद है कि कैसे गोल्डी और केट नृत्य के प्यार से और क़रीब आते हैं,
ऐसा प्यार जो मुझे भी है।
यह मन और शरीर के संतुलन की बहुत मज़ेदार अभिव्यक्ति है
और उन्होंने हमें नृत्य मंच पर आमंत्रित किया है।
माँएँ और बेटियाँ।
-तुम्हें देखकर बहुत अच्छा लगा। -हैलो, जान।
हे भगवान।
तो, तुम यहाँ हमसे क्या करवाने जा रही हो?
मुझे लग रहा है हम कुछ सीखने वाले हैं।
मैं माँ से कह रही थी कि मुझे बहुत ख़ुशी है तुम लोगों ने टैंगो के लिए हाँ कहा क्योंकि…
-ओह, मज़ाक कर रही हो? यह बहुत उत्साहित थी। -मतलब… मैं बहुत उत्साहित थी।
मतलब, मैं डांस सीखने के लिए हमेशा हाँ कहूँगी
और मैंने क़रीब दस सालों में कोई टैंगो नहीं सीखा है, तो उसका समय हो गया है।
गोल्डी हॉन और केट हडसन
ख़ैर, यह बहुत बढ़िया है।
मैं बस कहना चाहती हूँ कि अगर तुम रिश्तों की बात करना चाहती हो,
तो बचपन से मैं अपनी माँ के साथ यह करती आई हूँ।
यह जगह-जगह सामान छोड़ देती हैं।
और मैं कहती हूँ, "ओह। वह माँ की जैकेट है।"
हम जब भी कहीं जाते हैं, हमारा समय ख़त्म होने तक इनका सारा सामान मैंने पकड़ा होता है।
चश्मा, चाबियाँ। "मेरी कार की चाबियाँ कहाँ हैं?"
मेरे पास हैं, माँ। मेरे पास आपकी चाबियाँ हैं।
मैं कहना चाहूँगी कि यह झूठ बोल रही है, लेकिन यह नहीं बोल रही।
अच्छा। हम तैयार हैं। ठीक है।
हमें बताओ क्या करना है।
अर्जेंटीनी टैंगो। यह साझेदारी की बात है, तो दोनों लोगों को अपनी पूरी मेहनत करनी होगी।
कार्लोस बर्रीनुएवो टैंगो प्रशिक्षक
जुनून टैंगो का बस एक हिस्सा है।
इसमें जुड़ाव है। इसमें भरोसा है। आपको अपनी भावनाएँ व्यक्त करनी होंगी।
मायते वाल्देज़ टैंगो प्रशिक्षक
जब किसी चीज़ की शुरुआत करते हैं, हमें एक ढाँचे की ज़रूरत होती है। है ना?
अगर मैं निर्देशन करना चाहता हूँ, तो मेरा बायाँ हाथ बाहर रहेगा। ठीक है?
एक, दो।
और हम एक चौकौर में डांस करेंगे।
और फिर निर्देशन की विशेषताएँ। जहाँ चाह है, वहाँ राह है।
तुम जानते हो तुम्हें क्या करना है, उसे करके दिखाओ।
-ठीक है। आप निर्देशन करना चाहती हैं, मॉम? -नहीं, मैं चाहती हूँ तुम करो।
क्या हो रहा है? ठीक है।
चलो इस बार दाएँ-बाएँ चलते हैं।
-दायीं तर… -इस तरफ़।
आप वही कर रही हैं जो मैं आपसे करने को कह रही हूँ।
मुझसे अभी नियंत्रण छीन लिया गया है।
-आपने एक-दूसरे का निर्देशन कैसे किया? -यह दिलचस्प है।
मैं निर्देशन कर रही थी और फिर मेरी माँ ऊब गईं।
फिर उन्होंने मुझे मोड़ा।
मेरे साथ भी यही हुआ। मैं निर्देशन कर रही थी और फिर मॉम ने सोचा, "ठीक है।"
"मैं चाहती हूँ तुम निर्देशन करो, लेकिन बस क़रीब 20 सेकंड के लिए।"
-हाँ, है ना? -बिल्कुल।
अब जब आप लोग समझ गए हैं,
मेरे ख़्याल से अब कार्लोस के साथ डांस करने का समय है।
तो आप लोग कुर्सियों पर बैठेंगे।
-इंतज़ार करेंगे कि कोई हमसे आकर पूछे। -और वह आकर आपसे पूछेगा।
-ओह, समझी। -यह लो।
मेरे ख़्याल से यह पहली होंगी।
उसने मुझे चुना।
मॉम।
मज़ा आ गया।
-उसके लिए बहुत सहज है। -उसके लिए बहुत सहज है।
-शाबाश। वह बढ़िया था। -वाह! वह बहुत बढ़िया था।
मुझे तुम पर बहुत गर्व है।
-तुम सब बाहर चलना चाहते हो? -हाँ।
कितना ख़ूबसूरत दिन है।
हम डांस सीखने के दौरान बात कर रहे थे कि हिलना और धुन में खो जाना
कितना ज़रूरी है।
तुम सच में, पता है, ख़ुद से जुड़ जाते हो,
जिससे समझने में मदद मिलती है कि ध्यान देना क्या होता है।
तो, माता-पिता होने के नाते हमें एक चीज़ के प्रति जागरूक होना चाहिए,
वह यह कि भावनात्मक संक्रमण वास्तविक है।
तो, बच्चे वह महसूस करते हैं जो आप महसूस करते हैं।
और कैसे अपने बच्चों के प्रति संवेदनशील रहना चाहिए।
मतलब, मैं जानती हूँ कि मेरी माँ के मेरे प्रति संवेदनशील रहने से मुझे अवसर मिलता है
-अपनी भावनात्मक स्थिति देखने का। -वह एक… हाँ।
लेकिन तुम दोनों ने सामंजस्य कैसे बिठाया कि तुम एक अभिनत्री बनना चाहती थी,
तुम उस पेशे में आना चाहती थी जहाँ तुम्हारी माँ इतनी सफल रह चुकी थी?
मेरे ख़्याल से मैं 11 साल की थी… या दस की भी, जब मैंने कहा,
"मॉम, मैं एक अभिनेत्री बनूँगी।"
इन्होंने कहा, "ठीक है।"
-"ज़रा रुको। अपने कमरे में जाओ।" -"और अपनी उम्र के अनुसार हरकतें करो।"
"और अपनी उम्र के अनुसार हरकतें करो।"
लेकिन असल में आपने जो किया,
इन्होंने मुझे किसी चीज़ के लिए ऑडिशन करने का मौक़ा दिया। इन्होंने…
-तुम्हें याद है वह क्या था? -हाँ।
वह… वह हाउवी मैंडल के साथ एक सिटकॉम था।
-तुम मज़ाक कर रही हो। -गज़ब।
हाँ, और मॉम ने मुझे यह नहीं बताया
लेकिन मुझे वह किरदार मिल गया।
-तुमने इसे क्या बताया था? -वे इसे लेना चाहते थे।
-तुमने इससे कहा इसे किरदार नहीं मिला? -ओह, हाँ।
"उन्होंने किसी और को चुन लिया," और, पता है, "सब ठीक है।"
और उससे मुझे बस ज़रा सा अनुभव मिला और मैं वापस जाकर सामान्य बच्ची बनना चाहती थी।
मैं वाक़ई चाहती थी कि स्नातक होने तक यह जितनी हो सके
उतनी सामान्य ज़िंदगी जिए।
उसके अलावा, मैंने जाने दिया।
और किसी चीज़ पर नियंत्रण नहीं।
-इसका मतलब यह नहीं कि यह आसान है। मतलब यह नहीं… -मतलब यह नहीं कि यह आसान है।
-कि तुम हमेशा हामी भरोगी। -नहीं। वह हम बहुत अच्छे से जानते हैं।
हम अपने तरीकों से सीखते हैं, है ना?
और फिर, जब तुम्हें कुछ कहने की ज़रूरत होती है,
तुम उसे कह देते हो, लेकिन हर समय नहीं…
-नहीं… हाँ। -…क्योंकि उससे कोई फ़ायदा नहीं होता।
मैंने बहुत "गट्स" से काम लिया।
यह मेरा सफ़र रहा है कि दिल और दिमाग़ से ज़्यादा काम लूँ।
क्योंकि मैं जानती हूँ, जैसे मैंने बिज़नेस बनाए हैं या मैं सेट पर काम करती हूँ,
हम सब कुछ शक्तिशाली लेकर आते हैं।
और मैं युवा लड़कियों से यह कहना पसंद करती हूँ, ख़ासतौर से जो नेतृत्व करने की स्थिति में होती हैं,
कि नेतृत्व बस एक तरीके का नहीं होता।
यह अलग-अलग व्यक्तित्वों और शक्तियों से बना एक इंद्रधनुष होता है
जो साथ मिलकर कुछ बहुत शक्तिशाली बना सकता है।
पता है, मेरे ख़्याल से यह मंच पर जाने जितना ही गट्सी है।
-तुम बहुत प्यारी हो। -तुम पार्टी करना चाहती हो।
हिलेरी ऐसे कर रही है, "चलो नाचें।"
चलो ध्यान रखें।
माँएँ टकराने वाली हैं।
-मुझे ये फ़ोटो बहुत पसंद हैं… -हे भगवान। आप कितनी प्यारी हैं।
…मेरी और मेरी माँ की।
-आप बहुत प्यारी हैं। -हाँ, मैं हूँ। देखो मुझे।
लेकिन आपने कभी मुझे ऐसे कपड़े क्यों नहीं पहनाए?
तुमने कभी उसकी अनुमति नहीं दी होती।
बचपन से ही तुम्हारी बहुत दृढ़ राय थी कि मैं तुम्हें
क्या पहना सकती हूँ और क्या नहीं।
यह मेरी माँ हाई स्कूल से ग्रेजुएट कर रही हैं।
जो कि आपकी माँ के लिए एक असाधारण सफलता थी,
-क्योंकि उनके दादा-दादी ने उन्हें घर से निकाल दिया था। -हाँ।
मूल रूप से, उन्हें अकेला और बेसहारा छोड़ दिया गया था…
-उनके माता-पिता द्वारा, फिर दादा-दादी द्वारा। -हाँ।
पता है, अपनी माँ को देखते हुए, जैसे-जैसे मैं उनकी ज़िंदगी के बारे में और जानती हूँ,
वह वाक़ई बेहद प्रभावशाली था कि उन्होंने माँ बनने में कितनी मेहनत की,
क्योंकि उनकी अपनी माँ नहीं थी।
लेकिन जन्म देने और माँ बनने में बीच यही फ़र्क है, है ना?
हाँ।
क्योंकि जब आप किसी की माँ बनती हैं, आप कभी उन्हें अकेला नहीं छोड़ती हैं।
कायैन डोरोशो एलजीबीटीक्यू सक्रियतावादी/जी.एल.आई.टी.एस. संस्थापक
इससे मुझे कायैन की याद आती है जिसने ऐसे कई बच्चों की माँ की भूमिका निभाई है
जिन्हें उनके अपने घरों से निकाल दिया गया क्योंकि वे समलैंगिक थे या ट्रांस थे
या उन्हें लगता है कि उनका कोई भविष्य नहीं है। समाज।
उसने ख़ुद चुना गया परिवार बनाया है।
-सही कहा। जन्म वाला परिवार नहीं, लेकिन… -ख़ुद चुना गया परिवार।
क्वींस न्यूयॉर्क
अरे, हैलो। मैंने सुना यहाँ पार्टी हो रही है।
-तुम कैसी हो? चलो। हाँ, बिल… -यहाँ पीछे बहुत सारे लोग हैं।
-सब लोगों को हैलो। -कुछ दोस्त हैं।
-हैलो। -हैलो।
ट्विंकल आरिया पॉल
-मैं ट्विंकल हूँ। मिलकर अच्छा लगा। -मिलकर अच्छा लगा।
-यह मेरी एक स्टूडेंट थी। -मिलकर अच्छा लगा।
डॉर्कस आडेडोजा
-मज़ाक कर रही हो। हे भगवान। -हाँ। मैं मेलमैन में पढ़ती थी। हाँ।
कितना बढ़िया है।
जब डॉर्कस ने मुझे फ़ोन करके कहा, "चेल्सी मेरी प्रोफ़ेसर है,"
-मैंने कहा, "हम कुछ तो सही कर रहे हैं।" -हाँ।
कायैन ने ग्लिट्स की शुरुआत 2015 में की थी।
एक ट्रांसजेंडर समाज में रह रहे समलैंगिक
यह ऐसे ट्रांस युवाओं के लिए एक समावेशी सामुदायिक आवास कार्यक्रम है,
जो ख़तरनाक दरों से बेघर हो रहे हैं।
और वह जो करती है, वह किसी के सिर पर छत डालने से कहीं ज़्यादा है।
उन्हें सिर्फ़ मेट्रोकार्ड और एचआईवी टेस्ट देने से उनकी मदद नहीं होती है।
चलो उन्हें वहाँ पहुँचाएँ जहाँ उन्हें होना चाहिए।
पढ़ाई। शुरुआत वहाँ से होती है।
मैं इससे तब मिली जब मेरे पास अपना हाई स्कूल का डिप्लोमा नहीं था।
मैं पतझड़ में ग्रेजुएट करने वाली हूँ
और इसकी मदद से मैं कोलंबिया या जॉर्जटाउन जाने की उम्मीद रखती हूँ।
-यह वक़ील बनना चाहती है। मैं इसका समर्थन करती हूँ। -हाँ!
और यह, यह बहुत बुद्धिमान है।
वनेसा वार्री
इस समय यह अपना मास्टर्स और पीएचडी कर रही है।
-तुम अपनी पीएचडी किसमें करोगी? -सामाजिक कल्याण में।
-और इसके प्रोत्साहन के बहुत मायने थे, है ना? -बिल्कुल। हाँ।
इसका प्रोत्साहन और इसकी कोमल धमकियाँ।
वह वाक़ई यह सब था।
मेरे लिए एक माँ होना बहुत शक्तिशाली चीज़ है।
दुनियाभर में मेरे बच्चे हैं जिनसे मुझे प्यार और लगाव है।
हमें क्रिसमस, थैंक्सगिविंग, ईस्टर के लिए, अकसर बुलाया नहीं जाता था
वे त्योहार जो लोग अपने परिवारों के साथ मनाते हैं,
तो मेरा एक माँ होना, मुझे उन सभी पलों को बनाने का मौक़ा देता है,
दशकों से वह सब ना पाने की भरपाई करने के लिए।
अकसर मेरे जैसे लोग घर से भाग जाते हैं, हमें समर्थन नहीं मिलता,
क्योंकि हम इस दुनिया में अपनी सच्ची ज़िंदगियों की तलाश करना चुनते हैं।
लेकिन क्या होता अगर हमारे ऐसे माता-पिता होते
जो इस सफ़र में हमारा साथ देते, है ना?
और तो, इसके सामने आने वाले
बहुत से युवाओं के लिए यह इसी कमी को पूरा करती है।
-यह वाक़ई एक माँ-बाप की भूमिका है। -हाँ।
आप युवाओं को कुछ सिखा नहीं सकते
अगर आप उन्हें यह नहीं सिखाएँगे कि आपको वहाँ तक पहुँचने के लिए कैसा रास्ता तय करना पड़ा।
सही कहा।
मैंने किशोरावस्था में घर छोड़ दिया था।
ऐसा नहीं था कि मेरी माँ नहीं थी।
मेरे पास कुछ शर्तों पर एक माँ थी।
ऐसी शर्तें जिन्हें पूरा करने के लिए मैं तैयार नहीं थी
और वह थी मेरी आत्म-व्यक्ति, जो मैं थी।
अपनी आधी ज़िंदगी मैं आत्महत्या करना चाहती थी। मैं उससे बच नहीं पाई।
फ्लॉलेस सबरीना एलजीबीटीक्यू सक्रियतावादी
फ्लॉलेस सबरीना,
वह एक ऐसी व्यक्ति थी जिसने मुझे लिंग पहचान से संघर्ष करते
और जूझते हुए एक युवा व्यक्ति के रूप में मदद की।
ख़ैर, मेरी माँ मुझे जैक बुलाती है, लेकिन मैं सबरीना के नाम से काम करती हूँ
और सभी ड्रैग क्वीन मुझे सबरीना बुलाती हैं।
फ्लॉलेस को एक ट्रांसजेंडर माँ के रूप में पाना,
उन्होंने मुझे ज़िंदा रखा है।
जब मैं बेघर थी और सच में, सेंट्रल पार्क में रह रही थी,
उन्होंने मुझे पार्क में देखा और मुझसे कहा, "उठो।"
और मैंने कहा, "मैं आपके साथ नहीं चलूँगी।"
और उन्होंने कहा, "हाँ, तुम चलोगी। अपना सामान उठाओ। आओ।"
और जब हम उस इमारत में गए, उसका दरवाज़ा खुला था।
लेकिन उन्होंने कहा, "मेरा दरवाज़ा खुला रहता है। तुम्हें पता चल जाएगा।
मैं कभी अपने दरवाज़े पर ताला नहीं लगाती, ताकि तुम्हारे जैसा कोई कभी भी अंदर आ सके।"
गज़ब। क्या तुम उससे पहले कभी मिली थी?
नहीं। और फिर उन्होंने सबसे प्रभावकारी काम किया,
मुझे वापस मेरी माँ के घर ले गईं और उन्हें लिंग पहचान के बारे में समझाया।
कितने लोग इतना समय निकालने के लिए तैयार थे
कि बेवजह डर रहे माँ-बाप को समझाएँ
कि यह अपने बच्चे को घर से निकालने की कोई वजह नहीं है?
में उनसे यह सब सीखकर इन सबको सिखा रही हूँ।
उसने मुझे पारिवारिक प्यार दिया। मैंने वह पहली बार अनुभव किया था।
होआकिन रेमोरा
उससे ज़्यादा बदलाव लाने वाला कुछ नहीं है।
मतलब, जब मैं क़रीब 15 साल की छोटी ट्रांस लड़की थी,
सैन फ़्रांसिस्को की सड़कों पर इधर-उधर दौड़ रही थी,
आप या तो वेश्या बन सकते थे, या आपको प्रदर्शन करने लायक़ ख़ूबसूरत होना था।
सामान्य नौ से पाँच वाली नौकरी करना
या किसी डिग्री के लिए पढ़ाई करना विकल्प नहीं थे।
तो मेरे यह करने से, कोई इसे देखकर सोच सकता है, "मैं भी यह कर सकता हूँ।"
-क्योंकि तुम इसे प्रत्यक्ष बना रही हो। -क्योंकि मैं इसे प्रत्यक्ष बना रही हूँ।
जब उसे भी ख़ुद में विश्वास नहीं था, मैंने उस पर विश्वास किया।
मुझे इन सब बच्चों में विश्वास है।
अब जब मेरे और मेरी माँ के बीच संबंध थोड़े बेहतर हैं…
कायैन और उसकी माँ
…अभी भी उस पर थोड़ा ग़ुस्सा आता है,
लेकिन मैं तुम्हें बता रही हूँ।
हमने एक पार्टी की थी और मेरी माँ इतनी उलझन में पड़ गई थी।
वहाँ लिंग ग़ैर-अनुरूपता थी, यहाँ मौजूद हर कोई वहाँ था।
और मेरी माँ, भगवान उसका भला करे, उसने कहा,
"ख़ैर, मैं ट्रांसजेंडर हूँ।"
और मैंने कहा, "माँ।" उसने कहा, "जानती हूँ। मैं बस यह कहना चाहती थी।"
और उस पल में, सब माफ़ कर दिया गया।
ये कमाल की फ़ोटो हैं, जब तुम क़रीब 12 साल की थी।
वाइट हाउस में।
देखो। तुम अभी से मेरी जितनी लंबी हो।
मुझे वह बहुत परेशान करता है।
मुझे कहना पड़ेगा, वह मेरे लिए एक बहुत बड़ा पल था।
मेरे ख़्याल से मैं आपको मेरी पीठ से पीठ मिलाकर खड़ा करवाती थी…
-तुम करती थी। हाँ, करती थी। -…चाहे जो भी सामने पड़ता हो।
यह कितना प्यारा है।
बहुत बढ़िया।
यह बहुत दिलचस्प है कि कैसे 12, 13 साल के बच्चे
अपनी जगह जानना चाहते हैं
और सबसे पहली जगह आपका परिवार होती है।
और माँएँ अपने बच्चों की ज़रूरतों को पूरा करने के लिए
दुनिया के छोर तक भी चली जाती हैं।
इसीलिए मैं मेरियम अल सुल्तान से बात करना चाहती हूँ।
वह सऊदी अरबिया से एक माँ है
जिसने ख़ुद को एक अशांत शादी में फँसा हुआ पाया
और वह जादूगर बनना सीख रही थी,
ऐसे देश में जहाँ जादू का प्रदर्शन वर्जित है
और जहाँ औरतों की ज़िंदगियों के बहुत से अहम पहलू अभी भी उनके
पुरुष अभिभावक तय करते हैं।
उसने अपनी बेटी के साथ वह जगह छोड़ने का फ़ैसला लिया,
-अपनी बेटी को दूर ले आई… -मतलब, क्या गट्सी फ़ैसला है।
…उस सबसे जिसे वह जानती थी
ताकि अपनी बेटी को और विकल्प दे सके, है ना?
अपनी बेटी को एक मौक़ा देने के लिए कि उसका जो भी सपना हो, वह उसे पूरा कर सके,
चाहे वह जादू दिखाना हो या कुछ और।
-और जो भी हो। -और जो भी हो।
शायद वे हमें कुछ जादू सिखाएँ।
मुझे पता नहीं अगर वे उसके कोई राज़ बताएँगे।
मुझे पता नहीं। हमें पता लगाना होगा।
लॉस एंजेलेस
यह लीजिए।
"आगे बढ़ो। आर्टेमिस उल्लू।"
"अंदर आने के लिए जादुई शब्द बोलो"?
गिली-गिली-छू?
खुल जा सिमसिम?
आपको देखो ज़रा, मॉम।
ठीक है। यह हम चले।
"अदृश्य अर्मा आपको पियानो कक्ष में आने के लिए आमंत्रित करती है।"
मुझे लग रहा है मुझे ताल के साथ चलना चाहिए।
ओह, गज़ब!
जब वह छोटी बच्ची थी, तब से मेरियम जादू का अभ्यास करती आ रही है,
वह जुनून जो उसने 2013 में संयुक्त राज्य अमेरिका आने के बाद भी जारी रखा।
मेरियम-अल-सुल्तान
-हैलो, मेरियम और जूडी। -स्वागत है।
हैलो, जूडी, बहुत बढ़िया…
मेरियम की बेटी, जूडी को भी जादू से प्यार हो गया।
और अब हम उन दोनों को एक साथ प्रदर्शन करते देखेंगे
लॉस एंजेलेस के जाने-माने मैजिक कैसल में।
-लोगों की तरह ही… -…हम अलग-अलग रंगों में आते हैं।
-अलग-अलग वर्ण। -अलग-अलग आकार।
-अलग-अलग दिलचस्पियाँ। -और अलग-अलग व्यक्तित्व।
दुर्भाग्यवश, हमारे फ़र्क हम में अलगाव पैदा कर सकते हैं।
इतिहास भर में, इनके कारण लड़ाइयाँ हुई हैं।
-पुरुष-प्रधान समाज। -नस्लवाद।
दासता।
युद्ध।
हिलेरी, मैं चाहती हूँ तुम ऐसे समय के बारे में सोचो जब तुम लोगों से अलग महसूस करती थी
और धागे को ऐसे तोड़ देना।
और, चेल्सी, मैं चाहती हूँ तुम भी यही करो।
यह दिल दुखाने वाला है, है ना?
फिर भी, ऐसी चीज़ें हैं जो हमें ला सकती हैं…
…एक-साथ।
अब, हिलेरी, मैं चाहती हूँ तुम धागे के सभी टुकड़ों को इकट्ठा करो
और उनका एक गोला बना दो।
यह बढ़िया है।
जब हम उन चीज़ों की तलाश करते हैं जो हमारे बीच समान हैं…
…हम एकता और मानवता की साझी भावना ढूँढ पाते हैं।
सच यह है कि हम अलग होने के मुक़ाबले…
…एक-जैसे ज़्यादा हैं।
-गज़ब। -एक-साथ हम दुनिया को बेहतर बना सकते हैं।
-वह शानदार है। -हे भगवान!
-उसके लिए आमीन। है ना? -आमीन। गज़ब।
तुम्हें लगता है तुम सऊदी अरब की पहली या इकलौती महिला हो जो जादू दिखाती है?
जब मैं बड़ी हो रही थी,
औरतों को मंच पर प्रदर्शन करने की इजाज़त नहीं थी, बस।
तो बस जादू ही नहीं।
कोई भी प्रदर्शन नहीं।
तो मुझे नहीं पता अगर मैं पहली महिला थी।
मैंने लोगों के सामने तभी प्रदर्शन करना शुरू किया
जब मैं अमेरिका आई।
और यहाँ अपने सफ़र के बारे में हमें कुछ बताओ।
वह एक मुश्किल फ़ैसला था। अभी भी है।
मूल रूप से, जब मैं अमेरिका आई, तब मैं शादीशुदा थी।
मैं अपनी बच्ची के साथ आई।
और जब हम वहाँ थे तब मैं तलाक़ लेना चाहती थी,
लेकिन वह बेहद मुश्किल था।
और सऊदी अरब में औरतें अभी भी तलाक़ की अर्ज़ी नहीं दे सकती हैं।
केवल आदमी ही औरत को तलाक़ दे सकता है।
और इसलिए मुझे लगा कि वह बस मेरी ही ज़िंदगी नहीं है
जिस पर नियंत्रण रखा जा रहा है, बल्कि मेरी बेटी की ज़िंदगी भी है,
क्योंकि वह भी एक लड़की है।
और इसलिए मैंने यहीं रहने का फ़ैसला किया और मैंने शरण के लिए आवेदन किया।
और हम अभी भी यहीं है। हाँ।
पता है, यहाँ घूमते-फिरते हमें इतने सारे पुरुष जादूगर नज़र आते हैं।
और मैं इसी छवि के साथ बड़ी हुई हूँ
कि पुरुष जादूगर होता है और उसकी महिला सहायक होती है।
-हाँ। -तो तुम पहले ही पुराने ढर्रे को तोड़ रही थी।
एक औरत के लिए यह शुरुआत करना मुश्किल हो सकता है।
अगर पुरुष हों, तो वे खुलेआम उनको सिखाते हैं।
और शायद अगर कोई महिला हो,
तो वे उसके सामने उनकी सहायक बनने की पेशकश रखते हैं।
और इसलिए लोगों को इन लैंगिक भूमिकाओं को तोड़ने में बहुत समय लगा।
जैसे-जैसे महिलाएँ प्रगति करती हैं, उसकी हमेशा एक उलटी प्रतिक्रिया होती है।
समाज के लोग, काम में स्थापित लोग इस प्रगति को पीछे धकेलना चाहते हैं।
तुम अपनी बेटी, जूडी के लिए क्या आशा रखती हो?
तुम उसके लिए कैसा भविष्य देखना चाहोगी?
बड़े होते समय ये लैंगिक भूमिकाएँ स्थापित थीं
और कोई इन्हें लाँघ नहीं सकता था।
मैं घर पर रहने और नियमित परिधान पहनने के लिए मजबूर थी,
और औरतें यह नहीं कर सकतीं और औरतें वह नहीं कर सकतीं।
तो मैं चाहती हूँ, वह वो सब कर पाए जो वह चाहती है।
मुझे नहीं लगता इसकी कोई सीमा है कि वह क्या कर सकती है।
मुझे यह बहुत अच्छा लगा।
-तुम्हारी शादी की है! -जानती हूँ।
चूँकि हम गट्सी महिलाओं की बात कर रहे हैं, मैं…
मुझे अपनी नानी की याद आती है। मैं उनके बारे में रोज़ सोचती हूँ।
यह मेरे लिए यादों की बारात जैसा है।
मुझे हमारी यह फ़ोटो बहुत पसंद है, कहना पड़ेगा।
बिल्कुल, मेरी अब तक की सबसे पसंदीदा फ़ोटो वह है
जहाँ मैं कुछ माँ-संबंधी ज्ञान बाँटने की कोशिश कर रही हूँ
और तुम सुनना नहीं चाहती हो।
-तुम्हें बिल्कुल मंज़ूर नहीं है। -लेकिन देखिए, मैं आपकी नक़ल कर रही हूँ।
-मैं आपसे सीख रही हूँ। -सच है।
आपने अपने हाथ कूल्हों पर रखे हैं। मैंने भी अपने हाथ कूल्हों पर रखे हैं।
मेरे ख़्याल से यह एकदम सच है।
मैं उत्साहित थी लेकिन इस बात को लेकर आशंकित भी थी कि मैं कैसी माँ बन पाऊँगी।
क्योंकि आपसे परफ़ेक्ट होने की उम्मीद की जाती है,
और आपको पता होता है कि वह बिल्कुल अवास्तविक है।
-और असामान्य भी। -और असामान्य।
-यह एक असामान्य अपेक्षा है। -ख़ैर, और यह पहुँच से बाहर भी है।
और इसीलिए मैं कुडजी परिवार की कहानी सुनना चाहती हूँ।
सिंथिया एक अप्रवासी माँ है, जिसने अकेले अपनी बेटी को पाला है।
पता चला कि सिर्फ़ वही डॉक्टर नहीं बनी।
उसकी बेटी भी डॉक्टर बन गई।
और मैं उनसे बात करने के लिए व्याकुल हूँ कि एक गट्सी महिला को पालने की कोशिश कैसे करते हैं?
आदर्शवाद के इस अभिशाप से ख़ुद को कैसे दूर करते हैं?
लेनक्स मैसाचुसेट्स
हम रिसर्च कर रहे थे
और हम किसी और माँ-बेटी को नहीं जानते…
डॉ. सिंथिया कुडजी-सिल्वेस्टर
…जो एक ही समय पर मेडिकल स्कूल गई हों
और फिर रेसिडेंसी के लिए भी साथ चुनी गई हों।
हमने भी इसे गूगल किया था।
तो हमें अपनी पृष्ठभूमि के बारे में कुछ बताओ।
तो मैं नर्सिंग स्कूल गई थी। ठीक है?
और क़रीब आठ सालों तक बतौर पंजीकृत नर्स काम किया।
और तब जैस्मिन बहुत छोटी थी
कि मैं मेडिकल स्कूल जा पाऊँ।
डॉ. जैस्मिन कुडजी
मैंने सोचा, "पता है क्या? मैं उच्च श्रेणी की पंजीकृत नर्स बनूँगी।"
तुमने मेडिकल स्कूल जाना कब तय किया?
मैं लगभग हमेशा से जानती थी कि मैं मेडिकल स्कूल में पढ़ना चाहती थी
क्योंकि मैं हमेशा अपनी माँ के साथ रहती थी।
मतलब, तब भी जब यह अपनी क्लासें कर रही थीं,
मैं इनके साथ इनकी भौतिक क्लासों में रहती थी,
इनकी नर्सिंग क्लासों में।
दरअसल, मैं शुरुआत से ही एक डॉक्टर बनना चाहती थी।
-सच में? -तो मैं ऐसा करती थी, "यह एक स्टेथोस्कोप है।"
तो जब वह ऑपरेशन-ऑपरेशन खेलती थी
वह और ज़्यादा गंभीर होता था?
-"ऐसा नहीं करते हैं।" हाँ। -"ऐसा नहीं करते हैं।"
जब मैं बड़ी हो रही थी, इतने अनुकरणीय लोग नहीं थे,
अफ़्रीकी-अमेरिकी अनुकरणीय लोग नहीं थे।
और जब यह देखने के लिए कि यह मुमकिन है या नहीं, आपके पास वह व्यक्ति या वह छवि ना हो,
वह उतना ही मुश्किल हो जाता है, पता है?
और मैं जानती थी कि इस पर सबसे ज़्यादा प्रभाव मेरा पड़ेगा, पता है?
तो मैं हार नहीं मान सकती थी।
अगर मैंने हार मान ली, तो इसे भी हार मानने का बहाना मिल जाएगा।
इसके लिए मैं अपनी माँ की शुक्रगुज़ार हूँ।
क्योंकि, जैसा कि इन्होंने कहा,
चूँकि मैंने इन्हें वह करते देखा, मैंने सोचा, "ओह, हाँ, मैं वह कर सकती हूँ।"
मतलब, मेरे लिए वह कोई सवाल ही नहीं था।
तो, मेरी माँ ने वाक़ई मेरी ज़िंदगी व्यवस्थित की है।
मेरे ख़्याल से थोड़ा श्रेय तुम्हें भी मिलना चाहिए।
-मुझे भी यही लगता है। -मतलब, हाँ।
कुडजी जोड़ी के साहस ने हमें भी प्रेरित किया कि साथ मिलकर एक डर पर विजय हासिल करें,
पास के एक शहद फ़ार्म पर।
ये बहुत आसानी से पहने जा सकते हैं।
आपको हुड पहनने की ज़रूरत नहीं है।
वह करने के लिए हम मधुवाटिका पहुँचकर छत्ते खोलने तक का इंतज़ार करेंगे।
-ठीक है, हाँ। ठीक है। -छत्ते खोलेंगे? ठीक है!
तुमने देखा मैं डॉक्टरों के बीच में हूँ?
-मेरे ऑफ़िस में स्वागत है। -ओह, गज़ब।
आप इस समय खड़े हैं…
फ़ेलिशिया पुल्ली मधुमक्खियाँ पालक
-…एक लाख मधुमक्खियों से ज़्यादा की उपस्थिति में। -हे भगवान।
मुझे मधुमक्खियों की यह बात पसंद है कि ये बिल्कुल निस्वार्थी होती हैं।
ये मधुमक्खियाँ सिर्फ़ छह हफ़्तों तक जीती हैं।
और ये सच में नई पीढ़ी के फ़ायदे के लिए
ख़ुद को मेहनत करके मार रही हैं।
-हम मधुमक्खियों से कुछ सीख सकते हैं। -बिल्कुल।
हम मधुमक्खियों से बहुत कुछ सीख सकते हैं।
-हे भगवान। -ओह, गज़ब।
ठीक है।
ओह, गज़ब।
इनमें से ज़्यादातर नर्स मधुमक्खियों के रूप में जानी जाती हैं।
ये कमाल की हैं।
-तुम इन्हें पकड़ना चाहोगी? -ठीक है।
तो तुम…
-उसे करने दो। -मैं करती हूँ।
वह अपने बेटे को प्रभावित करना चाहती है।
हैलो, शार्लट, एडन और जैस्पर।
यहाँ मम्मी ने मधुमक्खियाँ पकड़ रखी हैं।
और यहाँ तुम्हारी नानी सुरक्षित दूरी पर खड़ी हैं।
-बढ़िया। पकड़ लिया। -पकड़ लिया?
गज़ब।
मैं अभी इस डर से निजात पाने वाली हूँ।
-ठीक अभी। -मैं यह करने वाली हूँ।
देखो, जैस्मिन। इसे देखो ज़रा।
-मुझे इस वक़्त आप पर बहुत गर्व हो रहा है। -मुझे ख़ुद पर गर्व है!
मुझे तुम पर गर्व है।
जब हम गट्सी महिलाओं की बात करते हैं,
इसका मतलब यह नहीं कि वे हताश या निराश नहीं होती हैं,
या वे असफल नहीं होती हैं।
या कभी-कभी आगे बढ़ते रहने के लिए आपको मदद की ज़रूरत होती है।
-हाँ। -हमारा अनुभव 100 प्रतिशत यही था।
मैं मेडिकल स्कूल के पहले साल में फेल हो गई थी।
और मुझे याद है कि वह तब तक की सबसे दर्दनाक चीज़ थी।
मैंने सोचा, "मुझे नहीं पता अगर अब मैं यह और करना चाहती हूँ।"
और मुझे याद है मेरी मॉम ने कहा था,
"जैस्मिन, तुम यह कर सकती हो। तुम्हें बस थोड़ा सामंजस्य बिठाना होगा।"
पता है, और मेरे ख़्याल से एक सफल इंसान बनने के बारे में
सबसे ज़रूरी बात यही सीखना है कि हार के बाद कैसे वापस खड़े होना है।
-आमीन! -सही कहा।
एक नए रोमांच का सामना करने और उस अनुभव को
अपनी माँ के साथ बाँट पाने जैसा कुछ नहीं है।
इन शानदार फ़ोटोओं को देखो।
-हमें कितना मज़ा आया था। -ओह, गज़ब।
हे भगवान, चेल्सी।
तुम्हारे साथ दुनिया घूमना, वाइट हाउस में होने का
-एक बड़ा आनंद था। -मैं सहमत हूँ।
मेरे ज्ञान, समझ, और अनुभव में इजाफ़ा था।
यहाँ हम ताज महल में हैं। वह बहुत बढ़िया दिन था।
मैंने तुम्हें भी वह अनुभव करवाने की कोशिश की थी जो मुझे हो रहा था,
साथ ही तुम्हारी ज़िंदगी बेहतर बनाने की भी।
वह एक कमाल का अवसर था
और मैं बहुत ख़ुश थी कि तुम उसे मेरे साथ बाँट पाई।
मैं भी।
मैं बहुत भाग्यशाली हूँ कि हज़ारों साहसी, गट्सी लोगों से मिल पाई।
ख़ासतौर से, पता है, उन माँओं से जो अपने बच्चों के लिए लड़ रही थीं
या अपने बच्चों के लिए बेहतर ज़िंदगी बनाने की कोशिश कर रही थीं
या शक्तिशाली विरोधियों का सामना कर रही थीं।
यह वाक़ई विनम्र करने वाला और प्रेरणादायक भी है।
और फिर मैं डोलोरेस हुएर्टा के बारे में सोचती हूँ, जो लंबे समय से मेरी दोस्त है।
डोलोरेस ने महान श्रमिक नेता सीज़र शावेज़ के साथ मिलकर…
डोलोरेस हुएर्टा - श्रमिक नेता और नागरिक अधिकार कार्यकर्ता
…कैलिफ़ोर्निया के अंगूर के विनयार्डों में श्रमिकों का संघ बनाने के लिए लड़ाई लड़ी थी।
उसने असुरक्षित कामकाजी परिस्थितियों, हानिकारक कीटनाशकों
और बहुत कम वेतन के ख़िलाफ़ विरोध प्रदर्शनों का नेतृत्व किया था।
और वह एक राष्ट्रव्यापी अंगूर बहिष्कार की प्रमुख वास्तुकारों में से एक थी।
पिछले साल एक हज़ार लोग मारे गए थे।
और फिर लोग कहते हैं, "कहाँ? वियतनाम में?"
और मैं कहती हूँ, "नहीं। संयुक्त राज्य अमेरिका के खेतों में।"
श्रमिकों की संख्या बढ़ रही है।
देश भर में हड़तालें होंगी
और ये हमें बराबरी मिलने तक नहीं रुकेंगी।
डोलोरेस हुएर्टा, मेरी एक पुरानी दोस्त जिसने संघ के साथ काम किया है…
रॉबर्ट एफ़. केनेडी
वह मोर्चे पर आगे थी, श्रमिक अधिकारों के लिए, मानव अधिकारों के लिए,
महिला अधिकारों के लिए आवाज़ उठा रही थी।
-और उसके 11 बच्चे थे। -ग्यारह बच्चे।
तीन दशकों में 11 बच्चे।
इस दुनिया में सब कुछ एक औरत के शरीर से आया है!
बेकर्सफ़ील्ड कैलिफ़ोर्निया
इतने सालों के बाद भी, डोलोरेस की रफ़्तार धीमी नहीं पड़ी है।
ना ही उसकी बेटियाँ,
जिनमें से कई डोलोरेस हुएर्टा संस्थान चलाने में मदद करती हैं,
जो अगली पीढ़ी के सामुदायिक आयोजकों को
समर्थन और प्रशिक्षण देती है।
जब मैं मिर्चियों को भूनती और पकाती हूँ,
उसकी महक मुझे अपनी नानी की याद दिला देती है।
लोरी डी लीओन अभिलेखीय परियोजना निदेशक
वह टमाले बनाती थीं।
हमने खाना बनाना अपनी माँ से नहीं सीखा।
कमिला शावेज़ कार्यकारी निर्माता
नहीं। वह बस साल में कुछ बार पकाती हैं।
क्योंकि माँ व्यस्त थीं। माँ बाहर अपना काम कर रही थीं,
तो हम अपने आसपास के लोगों से सीखते थे।
एंजेला काब्रेरा कार्यकारी बोर्ड की सदस्या
मैं डोलोरेस को देखने के लिए बहुत उत्साहित हूँ। मेरे ख़्याल से हम टमाले बनाएँगे।
-हम बेशक़ टमाले बनाएँगे। -तुम जानती हो मुझे टमाले बहुत पसंद हैं।
हैलो!
-हे भगवान, तुम्हें देखकर मुझे बहुत ख़ुशी हो रही है! -हमें बुलाने के लिए शुक्रिया।
हमारे घर में स्वागत है!
यह कितना रोमांचक है। तुम्हारी बेटियों का साथ होना।
मैं तुम्हें बता रही हूँ, मैं उनके बिना यह कभी नहीं कर पाती।
जैसा कि मेरा सबसे छोटा बेटा, रिकी कहता है, "मेरी चार माँएँ थीं।"
हम बैठकर टमाले बनाएँ?
तुम लोग सब कुछ खाए बिना यह कैसे करते हो?
क्योंकि यह कच्चा है।
-यह केक के कच्चे मिश्रण जैसा है। -मतलब…
तुम कह रही हो तुम केक का कच्चा मिश्रण नहीं खाती?
-तुम्हें नहीं खाना चाहिए। -मैं यही कहने वाली थी।
तुम सबकी उम्र क्या थी जब तुमने टमाले बनाना सीखा?
जब मैं 18 साल की थी।
और मुझे सिखाने वाले लोगों में से एक थी हेलेन शावेज़, सीज़र की पत्नी।
तुम सबको अपना पहला विरोध प्रदर्शन याद है?
मारिया एलेना शावेज़ कैलिफ़ोर्निया वॉक्स
मुझे याद नहीं क्योंकि हम धरनों के बीच ही बड़े हुए हैं।
मुझे याद है जब हम अंगूरों का बहिष्कार कर रहे थे। मुझे याद है हम सेफ़वे के सामने थे।
राष्ट्रव्यापी अंगूर का बहिष्कार 10 मार्च, 1969
उसने हम में से किसी से भी ज़्यादा लोगों को रोका था। वह पर्चे बाँट रही थी जिनमें लिखा था,
"अंगूरों पर कीटनाशक लगे हैं।"
यह बस छह साल की थी जब इसने यह किया।
जब ये छोटी थीं, इनके खेलने के दिन नहीं होते थे।
इनके धरना देने के दिन होते थे।
तुमने अपने दोस्तों को भर्ती किया?
दूसरी क्लास में, तुमने कहा होगा, "शनिवार को कुछ कमाल का होने जा रहा है।"
डे ला पाज़ में एक अस्पताल था जो अल्पविकसित था
और बच्चे हमेशा वहाँ रात बिताना चाहते थे।
और एक बार, मेरी माँ अपनी कार पैक कर रही थीं
और सारे बच्चे, हुआनीता और वे सब, वे छोटे थे, क़रीब 10-11 साल के रहे होंगे।
वे कह रहे थे, "क्या हम रात बिता सकते हैं?" और मेरी माँ कह रही थीं, "नहीं, नहीं।"
और हुआनीता ने पूछा, "क्यों नहीं? क्यों नहीं?"
और "आपने रिकी को," हमारा भाई, "पिछली… कल रात बिताने दी थी।"
और मैंने कहा, "यह सेक्सिस्ट या लैंगिकवादी लगता है। तुम्हें इनके सामने धरना देना चाहिए।"
तो उन सबने छड़ियाँ उठा लीं और वे मेरी माँ की कार के आसपास चक्कर लगाने लगे,
और वे उन्हें जाने नहीं दे रहे थे।
वे कार के चक्कर लगा रही थीं, कह रही थीं, "सेक्सिस्ट। सेक्सिस्ट।"
और कमिला, जो उस समय छोटी थी… वह शायद पाँच या छह साल की होगी…
वह चिल्लाते हुए कार के चक्कर लग रही थी, "सेक्सी। सेक्सी। सेक्सी।"
मुझे वह अच्छा लगा। सक्रियतावाद घर पर ख़त्म नहीं होता।
-हमारे पास और नहीं हैं। -टमाले की खुशबू आ रही है।
यह तुमसे दोबारा मिलने का बहुत अच्छा तरीका था,
तुम्हारी बेटियों के साथ।
और मुझे तुमसे पूछना होगा, डोलोरेस,
तुमने बच्चे पालने के साथ-साथ आंदोलन का संचालन
आख़िर कैसे किया।
ख़ैर, जैसे, अगर मैं चली जाऊँ तो हुआनीता खाना नहीं खाती थी,
तो मुझे वाक़ई उसे अपने साथ बातचीत के लिए ले जाना पड़ता था।
और फिर मुझे अपनी बड़ी बेटियों पर निर्भर रहना पड़ता था,
जिन्होंने छोटे बच्चों को पालने में मेरी बहुत मदद की।
मतलब, हमारे लिए बहुत मुश्किल होता था, उनका इतने समय के लिए चले जाना।
तुम्हें लगता है तुम्हारे साथ भी ऐसा हुआ था?
मुझे याद है बचपन में मुझे बहुत बुरे सपने आते थे कि उन्हें कुछ हो गया है।
जिसके कारण मेरे ख़्याल से,
वे बहुत कोशिश करते थे कि दोनों एक ही समय पर ना जाएँ।
मेरे कोई भाई-बहन नहीं थे।
मेरी अपनी पीढ़ी के कोई कज़िन नहीं हैं।
तो मेरे साथ बड़े होते समय कोई नहीं था।
तो मेरा अनुभव तुम सबसे बहुत अलग रहा है।
पता है, मेरी माँ लगभग एक अकेली माँ थीं,
पता है, उस समय जब उन्होंने वाक़ई सब व्यवस्थित करना शुरू किया।
और, पता है, हम सामुदायिक बैठकों में घूमा करते थे
जो फ़ार्म के श्रमिक करते थे।
तुम अपने बच्चों और पोते-पोतियों को कैसे समझाओगी कि डोलोरेस हुएर्टा कौन है?
मैं हमेशा अपने बचपन के अनुभव साझा करने की कोशिश करती हूँ…
अलीशिया हुएर्टा अध्यक्ष की सहायक
…जो कभी-कभी बहुत सकारात्मक नहीं होते हैं।
पता है, मैं उनके साथ बहुत साफ़ बात करती थी
ताकि वे समझ जाएँ कि नानी क्या कर रही थीं
और नानी क्यों गई हुई थीं।
जैसा मेरी माँ करती थी, पता है, हमारे साथ,
हमें धरनों पर ले जाती थी और हमसे बात करती थी कि मुद्दा क्या था
और क्या चल रहा था…
मैंने अपने बच्चों को वैसे ही सिखाया है।
मेरे ख़्याल से हमारे ज़्यादातर बच्चे भी किसी ना किसी तरीके से
समाज सेवा में काम कर रहे हैं।
वे समझते हैं कि यह काम जारी रखना कितना ज़रूरी है।
आप बस आराम से बैठकर यह नहीं कह सकते,
"ठीक है, ख़ैर, मैंने यह कर दिया। अब मेरा काम हो गया है।"
मैं उन्हें उन लोगों की बढ़िया कहानियाँ सुनाती हूँ जिन्होंने हमारा ख़्याल रखा। मज़ेदार कहानियाँ।
जैसे एक समय, उन्होंने मेरी माँ की कार के टायर फाड़ दिए थे, लेकिन उन्होंने फिर भी हमें स्कूल भेजा।
हमने सोचा हमें स्कूल जाने की ज़रूरत नहीं पड़ेगी। वह…
तुमने सोचा, "बर्फ़ीले दिन के बजाय टायर फाड़ने वाले दिन की छुट्टी।"
फिर तुम्हारी माँ ने कहा, "नहीं।"
-हाँ। "तुम जा रही हो।" -"तुम स्कूल जा रही हो।"
डेलेनो ने दिखाया है कि क्या किया जा सकता है।
और श्रमिक जानते हैं कि अब वे अकेले नहीं हैं।
मेरे ख़्याल से बहुत से लोगों को यह भी पता नहीं होगा
कि तुम अकसर गिरफ़्तार होती थी।
और तुम्हें पीटा गया था।
इसकी एक क़ीमत चुकानी पड़ती है। है ना?
साठ के दशक के दौरान,
"अ याक्वि वे ऑफ़ नॉलेज" नाम की एक किताब थी।
लेकिन उसमें एक वाक्य था जो मुझे हमेशा याद रहता है।
"जब आप न्याय के लिए योद्धा बनने का फ़ैसला करते हैं,
आप उम्मीद रखिए कि आप पर ढेर सारे तीर फेंके जाएँगे।"
मुझे चील के पंखों में से एक प्राप्त करने का सौभाग्य प्राप्त हुआ
जो मुझे सीज़र शावेज़ की क़ब्रगाह पर दिया गया था।
और चील की आत्मा के साथ-साथ,
यह सेज हमारी प्रार्थनाओं को सृष्टि के निर्माता तक पहुँचाता है।
हम प्रार्थना करते हैं कि आज सभी लोग उसी ऊर्जा के साथ यहाँ से जाएँ,
ताकि वह वैसा ही अच्छा काम करते रहें जो हम सभी इस समुदाय के लिए कर रहे हैं।
तुम लोगों को यह कैसे समझाते हो
कि अगर उन्हें कुछ ठीक नहीं लगता है या अगर कुछ उनके अनुकूल नहीं है,
तो वे उसे बदलने के लिए कुछ कर सकते हैं?
जब तुम लोगों को इकट्ठा करते हो,
तुम्हें उन्हें यह समझाना होता है कि उन्हें नेतृत्व संभालना होगा।
उन्हें काम करना होगा
और उन्हें यह समझना होगा कि अगर वे काम नहीं करेंगे,
तो बदलाव नहीं आएगा।
मैं यह कहना पसंद करती हूँ कि हर कोई सक्रियतावादी बन सकता है।
हाँ। ख़ैर, तुमने अपने सभी बच्चों को सक्रियतावादी बनाया है।
मतलब, यह कमाल की बात है।
जो परिवार साथ धरना देता है, वह परिवार साथ रहता है।
ये आ गए।
डोलोरेस के पोते-पोतियाँ
हैलो, सब लोगों।
हैलो।
"सलूद।"
चियर्स!
मैं बहुत भाग्यशाली महसूस करती हूँ
कि मेरी ऐसी माँ है जिन्होंने इतना असर डाला है।
और मेरे ख़्याल से हम सबने इसे आगे बढ़ाया है।
यही शानदार बात है, पता है? हम बस इसे जारी रखते हैं। इसे आगे बढ़ाते रहते हैं।
इसे खोने नहीं देते हैं।
मेरे ख़्याल से अच्छी माँ बनना, सबसे पहले, प्यार के बारे में है।
तुम उन्हें ख़ुद का सबसे अच्छा संस्करण बनने में मदद करने के लिए
और अपने बच्चों को बताने के लिए उनके साथ हो कि तुम लोग हमेशा साथ हो।
इकलौती वास्तविक महत्वपूर्ण बात यह महसूस करना है कि हम जिस परिवार को बना रहे हैं,
आख़िर में, उसमें वह जुड़ाव और प्यार हो।
यह एक परिवार है। हम एक परिवार हैं।
हो सकता है मैं अलग तरह की आंटी हूँ, लेकिन मैं फिर भी एक आंटी हूँ।
पता है, मेरे ख़्याल से मेरी माँ के लिए,
उन्होंने मुझे जो कुछ भी सिखाया, उसका सार था
कि मैं ही वह इकलौती इंसान हूँ जो कभी भी मैं बन सकती हूँ।
और मैं उसका पूरा फ़ायदा उठाने के लिए क्या कर सकती थी?
यह एक बंधन है जो, अगर आपने इसे ठीक से बना लिया,
आपके पास सब कुछ होगा।
तुमसे बहुत प्यार है।
उप-शीर्षक अनुवादक: मीनू